Diari Oficial de la Generalitat Valenciana


Sumari del DOGV 7688, del 30-12-2015 (2015/10154)

RESOLUCIÓ de 23 de desembre de 2015, del president, per la qual es convoquen ajudes en matèria de mobilitat sostenible i eficiència energètica en el transport per a l'exercici 2016.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   7688

Data del DOGV
:   30-12-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/10692


Data del document
:   23-12-2015

Organisme emissor
:   Institut Valencià de Competitivitat Empresarial

Tipus de document
:   Resolució

Descriptors 

:   * ajuda pública

RESOLUCIÓ de 23 de desembre de 2015, del president, per la qual es convoquen ajudes en matèria de mobilitat sostenible i eficiència energètica en el transport per a l'exercici 2016. [2015/10637]  
Per Decret 4/2013, de 4 de gener, del Consell, s'aprova el Reglament d'organització i funcionament de l'Institut Valencià de Competitivitat Empresarial (IVACE), en el qual s'estableixen les funcions pròpies d'aquest, entre les quals es troben l'anàlisi, assessorament i execució de mesures en matèria de conservació, estalvi i diversificació energètica, el foment de l'ús racional de l'energia i la promoció de les energies renovables i de la qualitat del subministrament energètic. Així mateix, també s'estableix que l'IVACE té la funció de «promoure i fomentar la mobilitat sostenible».  
Igualment, li correspon a l'Institut Valencià de Competitivitat Empresarial establir, gestionar i tramitar línies d'ajuda i incentius dirigits a la conservació, estalvi, diversificació i eficiència energètica.  
  
El sector transport és el sector de major consum energètic de la Comunitat Valenciana i pràcticament la totalitat de l'esmentat consum prové del petroli. Per això, cal dur a terme polítiques actives d'estalvi i eficiència energètica en aquest sector, que contribuïsquen a la reducció del seu consum i a la disminució de les emissions de gasos d'efecte d'hivernacle associades.  
Les estratègies en matèria d'estalvi i eficiència energètica en matèria de transport passen pel foment de la mobilitat urbana sostenible, donant prioritat als modes de transport més nets i eficients, (caminar, bicicleta, transport públic, etc.), promovent una utilització més racional de l'automòbil, afavorint els vehicles nets, silenciosos i amb baix consum d'energia propulsats per combustibles alternatius, la racionalització del procés de distribució de mercaderies en els nuclis urbans, i en definitiva, iniciatives per a millorar la qualitat de l'aire en les aglomeracions urbanes.  
Encara que aquest tipus d'actuacions són molt interessants des del punt de vista energètic i mediambiental, la seua rendibilitat econòmica continua sent un handicap per al seu desenvolupament.  
Per això, l'IVACE, per mitjà de la present resolució, pretén incorporar un incentiu econòmic que anime les entitats i empreses a l'execució d'aquest tipus de mesures, que contribuïsquen a millorar la qualitat ambiental de les ciutats, disminuint les emissions de gasos d'efecte d'hivernacle i gasos nocius, a l'augment dels usuaris del transport públic, i a l'increment de l'eficiència energètica en el transport.  
Aquestes ajudes s'emmarquen dins de l'estratègia de la Comunitat Valenciana en matèria d'estalvi i eficiència energètica en el sector transport per a l'horitzó 2020, i s'inclouen dins de l'Eix Prioritari 4, «Afavorir el pas a una economia baixa en carboni en tots els sectors», del Programa Operatiu del Fons Europeu de Desenvolupament Regional de la Comunitat Valenciana 2014-2020.  
Per això i en virtut del que disposa l'article 4 del Reglament d'organització i funcionament de l'Institut Valencià de Competitivitat Empresarial (IVACE), aprovat per Decret 4/2013, de 4 de gener del Consell, i en virtut del que estableix l'article 1.4 de l'Ordre 1/2012, de 12 de març, de la Conselleria d'Economia, Indústria i Comerç, resolc:  
  
  
Article 1. Objecte de la resolució  
1. L'objecte de la present resolució és establir, junt amb el que disposa l'Ordre 1/2012, de 12 de març, de la Conselleria d'Economia, Indústria i Comerç, les bases reguladores i la convocatòria de les ajudes de l'IVACE per a fomentar l'estalvi i l'eficiència energètica en el sector transport per a l'exercici 2016 a través d'actuacions encaminades a complir els compromisos internacionals en matèria d'estalvi, diversificació energètica i respecte al medi ambient.  
2. El règim d'ajudes serà aplicable tal com es determina en els articles següents.  
  
Article 2. Marc normatiu  
Les ajudes arreplegades en la present resolució es concediran d'acord amb el que estableix:  
?L'Ordre 1/2012, de 12 de març, de la Conselleria d'Economia, Indústria i Comerç, per la qual s'estableix el procediment i el marc general per a la concessió d'ajudes per l'Agència Valenciana de l'Energia, AVEN, (DOCV 6740, 23 de març de2012).  
?La Llei 38/2003, de 17 de novembre, General de Subvencions, i disposicions de desplegament.  
?La Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
?El Reglament (UE) núm. 1303/2013 del Parlament Europeu i del Consell de 17 de desembre de 2013 pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglament (CE) núm. 1083/2006 del Consell (DOUE L347 20.12.2013) i la resta de normativa sobre Fons Estructurals.  
?La Llei 11/2007, de 22 de juny, d'Accés Electrònic dels Ciutadans als Serveis Públics.  
?El Decret 220/2014, de 12 de desembre, del Consell, pel qual s'aprova el Reglament d'Administració Electrònica de la Comunitat Valenciana.  
?Les ajudes arreplegades en la present resolució s'acolliran al que disposa el Reglament (UE) núm. 1407/2013 de la Comissió de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis, DO, L 352/1, de 24.12.2013, (d'ara en avant Reglament (UE) núm. 1407/2013 a les ajudes de minimis), a excepció de les ajudes dirigides a activitats no econòmiques de determinats beneficiaris (particulars, entitats sense ànim de lucre) que no estaran subjectes a l'obligació de notificació prèvia a la Comissió Europea per no reunir tots els requisits de l'article 107.1 Tractat de Funcionament de la Unió Europea, concretament per no suposar un avantatge econòmic per a una determinada empresa.  
  
?Qualsevol altra normativa que per la matèria li siga aplicable.  
  
Article 3. Línies pressupostàries  
1. Les ajudes que es regulen en la present resolució es finançaran a càrrec dels Pressupostos de la Generalitat per a l'exercici 2016, dins de la línia pressupostària S6849000 «Estalvi i eficiència energètica» prevista en el projecte de Llei de Pressupostos de la Generalitat per a l'exercici 2016. Amb caràcter estimatiu, la quantitat global màxima destinada a aquesta convocatòria és de 500.000 euros, en tot cas condicionada a l'existència de crèdit adequat i suficient en els pressupostos de l'exercici econòmic 2016.  
  
Codi de la línia Denominació de la línia Import  
S6849000 Estalvi i eficiència energètica 500.000 -  
  
  
  
2. Les ajudes previstes comptaran amb finançament del Fons Europeu de Desenvolupament Regional (FEDER), en un percentatge del 50 %, a través del Programa Operatiu FEDER de la Comunitat Valenciana 2014-2020, a través de l'Eix Prioritari 4 (Afavorir el pas a una economia baixa en carboni en tots els sectors), Prioritat d'Inversió 4.e. (Foment d'estratègies de reducció del carboni per a tot tipus de territori, especialment les zones urbanes, inclòs el foment de la mobilitat urbana multimodal sostenible i les mesures d'adaptació amb efecte de mitigació) i Objectiu Específic 4.5.1. (Foment de la mobilitat urbana sostenible: Transport urbà net, transport col·lectiu, connexió urbana rural, millores de la xarxa viària, transport ciclista, de vianants, mobilitat elèctrica i desenvolupament de sistemes de subministrament d'energies netes).  
3. En qualsevol cas es podrà incrementar el finançament quan es produïsca un augment del crèdit disponible procedent d'altres convocatòries en què s'hagen resolt sol·licituds per import inferior a la despesa inicialment prevista, o de les quals es deriven obligacions liquidades o reconegudes per import inferior a l'ajuda que va ser concedida al seu dia, o bé quan aquest augment siga conseqüència d'una generació, ampliació o incorporació de crèdit. L'efectivitat de la quantia addicional queda condicionada a la declaració de disponibilitat del crèdit, a l'aprovació de la modificació pressupostària que pertoque, i a la seua publicació en el Diari Oficial de la Comunitat Valenciana amb caràcter previ a la resolució de concessió. En aquests supòsits s'aprovaran les corresponents modificacions de la convocatòria que seran publicades en el Diari Oficial de la Comunitat Valenciana, sense necessitat d'obertura d'un termini addicional per a presentar noves sol·licituds.  
  
Article 4. Actuacions susceptibles de suport  
1. Les actuacions objecte d'ajuda es resumeixen en el quadre següent:  
  
Codi Actuació  
T21B Projectes pilot de mobilitat urbana sostenible  
T21C Promoció del transport urbà amb bicicleta  
T21E Projectes de logística urbana sostenible  
T24B Sistemes intel·ligents de transport públic urbà  
T27A Adquisició de vehicles elèctrics o propulsats per combustibles alternatius  
T29A Inversions en estacions de recàrrega de gas natural i hidrogen.  
T29B Inversions en estacions de recàrrega elèctriques  
  
  
  
La descripció i particularitats de cada una de les esmentades actuacions s'especifiquen en l'annex I de la present resolució.  
2. Les ajudes que s'estableixen en la present resolució tindran la consideració de subvenció a fons perdut, i el percentatge màxim d'ajuda a aplicar sobre el cost subvencionable del projecte serà l'establit en cada cas en l'annex I de la resolució.  
3. En tot cas, les ajudes descrites estaran subjectes al règim de minimis el que suposa que l'ajuda total de minimis concedida a una única empresa no serà superior a 200.000 euros durant qualsevol període de tres exercicis fiscals. Als efectes de la present convocatòria, s'entendrà per única empresa la definició establida en l'apartat 2 de l'article 2 del Reglament (UE) núm. 1407/2013 a les ajudes de minimis).  
  
Per a les empreses que realitzen per compte d'altri operacions de transport de mercaderies per carretera, l'ajuda total de minimis no serà superior a 100.000 euros durant aquest mateix període. Aquestes ajudes de minimis no podran utilitzar-se per a l'adquisició de vehicles de transport de mercaderies per carretera.  
Aquells beneficiaris que realitzen per compte d'altri operacions de transport de mercaderies per carretera i també altres activitats a què puga aplicar-se el límit màxim de 200.000 euros, podran optar a l'esmentat límit màxim sempre que demostren per mitjà d'una comptabilitat separada i analítica, que la part de les ajudes que beneficia l'activitat de transport de mercaderies per carretera no excedeix de 100.000 euros i que en tot cas cap de les ajudes de minimis la utilitza per a l'adquisició de vehicles de transport de mercaderies per carretera.  
  
L'import total de l'ajuda de l'IVACE en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos públics o privats supere el cost de l'activitat subvencionada.  
4. Els projectes s'hauran d'executar en el marc d'un desenvolupament sostenible i de foment de la protecció i millora del medi ambient, i comptar, quan siga cofinançat per FEDER, amb un certificat que declare la no afecció del projecte a la denominada Xarxa Natura, espai físic d'especial protecció mediambiental configurat així per la Unió Europea. L'obtenció de l'esmentat certificat es gestionarà per l'IVACE.  
  
  
Article 5. Acumulació d'ajudes  
Els beneficiaris de les ajudes previstes en la present resolució hauran de comunicar a l'IVACE altres ajudes públiques o privades que hagen obtingut o sol·licitat per als mateixos costos subvencionables. Així mateix i als efectes de computar el límit màxim d'ajuda que podrà percebre l'empresa, també hauran de comunicar altres ajudes concedides o rebudes amb subjecció al règim de minimis en l'exercici fiscal en curs i/o en els dos exercicis fiscals anteriors, i independentment de si aquestes són per als mateixos costos subvencionables recolzats per l'IVACE com per a qualsevol altre.  
En cas de concurrència amb altres ajudes s'aplicaran les normes d'acumulació indicades a continuació i qualsevol altra que determine la normativa comunitària:  
1. Sense perjudici del que disposa l'apartat 2 i 3 del present article, les ajudes previstes en la present resolució a què els és aplicable el Reglament (CE) núm. 1407/2013 sobre ajudes de minimis, podran acumular-se amb:  
a) Ajudes de minimis concedides d'acord amb el Reglament (UE) núm. 360/2012 de la Comissió, de 25 d'abril de 2012, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis concedides a empreses que presten serveis d'interés econòmic general (DO L 114 de 26.4.2012, p.8) fins al límit màxim establit en aquest últim Reglament.  
b) Ajudes de minimis concedides d'acord amb altres reglaments de minimis fins al límit màxim previst en l'article 4.3 de la present resolució.  
c) Ajudes estatals en relació amb les mateixes despeses subvencionables o amb ajudes estatals per a la mateixa mesura de finançament de risc, si l'esmentada acumulació no excedeix de la intensitat d'ajuda o de l'import d'ajudes superior corresponent fixat en les circumstàncies concretes de cada cas per un reglament d'exempció per categories o una decisió adoptats per la Comissió.  
2. No seran susceptibles de suport aquells projectes els costos subvencionables dels quals hagen sigut finançats amb fons de la Generalitat a través d'algun programa d'ajudes d'aquesta o qualsevol altra entitat.  
3. Aquesta subvenció serà incompatible amb altres línies financeres regionals, nacionals o comunitàries finançades per fons estructurals diferents de FEDER, per un altre objectiu, per un altre Programa Operatiu, pel Fons Europeu Agrícola de Desenvolupament Rural (FEADER), o pel Fons Social Europeu (FSE).  
  
Article 6. Beneficiaris  
1. Podrà acollir-se a aquestes ajudes les empreses i entitats de naturalesa pública o privada, depenent del que estableix l'annex per a cada actuació susceptible de suport. No podran ser beneficiaris les empreses de serveis energètics, entesa com a empresa de serveis energètics (EIXE), tota aquella persona jurídica que proporcione serveis energètics en les instal·lacions o locals d'un usuari i afronte un cert grau de risc econòmic en fer-ho.  
2. Als efectes de la present resolució, es considerarà pime, segons l'annex I del Reglament (UE) núm. 651/2014 de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (DOUE L 187/1, de 26.06.2014), tota entitat, independentment de la seua forma jurídica, que exercisca una activitat econòmica que reunisca els requisits següents:  
- Que ocupe menys de 250 persones  
- Que tinga un volum de negoci anual no superior a 96.695.390 d'euros, o bé un balanç general no superior a 94.327.754 d'euros.  
Així mateix, quan siga necessari distingir entre xicotetes empreses i mitjanes empreses, s'entendrà per xicoteta empresa aquella unitat econòmica que ocupe menys de 50 persones i que tinga un volum de negoci anual o un balanç general no superior a 78.194.756 d'euros; es considera microempresa aquella empresa que ocupe menys de 10 persones i el seu volum de negoci o el seu balanç general anual no supere els 2.000.000 d'euros.  
El còmput dels efectius i límits assenyalats, en el cas d'empreses associades o vinculades s'efectuarà tal com disposa el mencionat annex I del Reglament (UE) núm. 651/2014 de la Comissió, de 17 de juny de 2014. Els esmentats criteris de còmput es poden consultar en la pàgina web http://www.ivace.es  
3. De conformitat amb allò que disposa l'article 1.1 del Reglament (CE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les Ajudes de minimis, i sense perjudici del que estableix l'apartat 2 de l'esmentada disposició, no podran obtindre la condició de beneficiàries les empreses l'activitat de les quals estiga relacionada amb:  
?Els sectors de la pesca i l'aqüicultura regulats en el Reglament (CE) núm. 104/2000 del Consell (DO L17, de 21.01.2000, p.22),  
?La producció primària de productes agrícoles.  
4. No podran obtindre la condició de beneficiaris els sol·licitants en què concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions. L'IVACE podrà realitzar les consultes oportunes per a comprovar aquest requisit, incloent-hi la verificació de la situació concursal del sol·licitant.  
  
5. El projecte objecte de subvenció haurà de trobar-se dins del territori de la Comunitat Valenciana.  
6. En especial, els beneficiaris hauran de trobar-se al corrent en el compliment de la Llei 2/2006, de 5 de maig, de Prevenció de la Contaminació i Qualitat Ambiental, del Reial Decret Legislatiu 1/2013, de 29 de novembre, pel qual s'aprova el Text Refós de la Llei General de drets de les persones amb discapacitat i de la seua inclusió social, de la Llei Orgànica 3/2007, de 22 de març, per a la Igualtat efectiva de dones i hòmens, i de la Llei 9/2003, de 2 d'abril, per a la Igualtat entre dones i hòmens.  
  
Article 7. Termini de presentació de sol·licituds  
1. El termini de presentació de sol·licituds s'iniciarà el 28 de gener de 2016 i finalitzarà el 10 de març de 2016.  
2. A fi de potenciar l'èxit dels objectius de la present resolució, l'IVACE podrà traslladar les sol·licituds a altres programes o convocatòries d'ajudes, així com acollir projectes d'altres convocatòries d'ajudes de l'Institut, sempre que les característiques dels programes ho permeten.  
  
Article 8. Presentació de sol·licituds i documentació annexa  
1. Les sol·licituds i documentació annexa es presentaran davant de el Registre electrònic de la Generalitat.  
Només s'admetrà la presentació de sol·licituds, escrits i comunicacions davant del Registre electrònic que estiguen firmats electrònicament per mitjà d'una firma electrònica avançada basada en un certificat reconegut, segons el que disposa el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i Regulació de les Notificacions Telemàtiques de la Generalitat, i expedit per la Generalitat o per qualsevol altre prestador de serveis de certificació amb què la Generalitat haja firmat l'oportú conveni, que poden consultar-se en la pàgina web https://sede.gva.es/es/web/sede\_electronica/sede\_certificados.  
D'acord amb el que disposa la Llei 11/2007, de 22 de juny, d'Accés Electrònic dels Ciutadans als Serveis Públics, i el Decret 220/2014, de 12 de desembre, del Consell, pel qual s'aprova el Reglament d'Administració Electrònica de la Comunitat Valenciana, s'incorpora el procediment arreplegat en aquesta resolució a l'annex del mencionat decret, com a procediment susceptible de tramitació a través del Registre electrònic de la Generalitat.  
2. Els sol·licitants hauran de presentar la documentació següent:  
2.1. Sol·licitud d'ajuda. La sol·licitud s'adequarà al model normalitzat disponible en la pàgina web http:www.ivace.es. Una vegada presentada la sol·licitud davant del Registre electrònic, aquest emetrà automàticament un resguard acreditatiu de la presentació de la sol·licitud, que podrà ser arxivat o imprés per l'interessat, en els termes que preveu la Llei 11/2007, de 22 de juny, d'Accés Electrònic dels Ciutadans als Serveis Públics, i el Decret 220/2014, de 12 de desembre, del Consell, pel qual s'aprova el Reglament d'Administració Electrònica de la Comunitat Valenciana.  
2.2. Documentació que ha d'acompanyar la sol·licitud. Aquesta documentació s'haurà de presentar igualment utilitzant els mitjans telemàtics proporcionats per l'IVACE.  
2.2.1. Memòria tècnica. La memòria tècnica s'adequarà al model normalitzat disponible en la pàgina web http://www.ivace.es. La memòria servirà de referent per a aplicar els criteris de valoració, és per això que un defectuós o deficient ompliment, o la seua difícil comprensió, generaran una minusvaloració del projecte. En el cas que el beneficiari dispose d'una auditoria energètica de l'empresa ja realitzada amb anterioritat on es detalle la mesura per a la qual sol·licita ajuda, i arreplegue tots els apartats indicats en la memòria tècnica, haurà d'aportar-ne una còpia, i en aquest cas no serà necessària la presentació de la memòria tècnica normalitzada.  
2.2.2. Dades d'identificació i compliment de obligacions tributàries i davant de la Seguretat Social. La presentació de la sol·licitud comportarà l'autorització del sol·licitant, excepte manifestació en contra, perquè l'IVACE obtinga directament les dades relatives al compliment de les obligacions tributàries enfront de l'Administració i obligacions enfront de la Seguretat Social, i les dades d'identificació personal (DNI o NIE), segons el que preveuen els articles 4 i 5 del Decret 165/2010, de 8 d'octubre, del Consell pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. En cas de no autoritzar-se s'haurà d'aportar fotocòpia del DNI o NIE i certificats d'estar al corrent en el compliment de les obligacions tributàries i davant de la Seguretat Social.  
Igualment, i depenent del tipus d'entitat que sol·licite l'ajuda, hauran de presentar:  
a) Empreses i entitats sense ànim de lucre.  
?Còpia de l'últim rebut de pagament de l'impost sobre activitats econòmiques (IAE) corresponent al municipi on s'exerceix l'activitat objecte de subvenció. Si el sol·licitant es troba exempt del pagament de l'IAE haurà d'aportar còpia de la declaració censal d'alta (model 036 de l'Agència Tributària), així com una declaració responsable amb indicació expressa del motiu de l'exempció, d'acord amb la legislació vigent. Finalment, si el sol·licitant realitza una activitat no subjecta a l'alta en l'IAE haurà d'aportar una declaració responsable de l'esmentada situació, d'acord amb la legislació vigent.  
?Quan es tracte d'empreses la inscripció de les quals en el Registre Mercantil siga obligatòria, hauran de presentar Nota Simple del Registre Mercantil competent relativa a les dades del sol·licitant (incloent-hi dades identificatives generals, representació social, administradors i apoderats i relació de comptes depositats), si bé l'IVACE podrà requerir directament al sol·licitant la presentació d'algun document concret.  
  
?Quan es tracte de sol·licitants la inscripció dels quals en el Registre Mercantil no siga obligatòria, hauran de presentar còpia del poder de representació registrat del firmant de la sol·licitud o, si és el cas, document equivalent segons les prescripcions legals. Igualment hauran de presentar còpia del contracte/acta de constitució i estatuts vigents registrats.  
?Còpia d'un extracte o certificat bancari que justifique la titularitat del compte de cobrament de l'ajuda. La titularitat del compte haurà de correspondre al sol·licitant.  
b) Entitats públiques.  
?Acreditació de la representació legal del firmant.  
?Còpia d'un extracte o certificat bancari que justifique la titularitat del compte de cobrament de l'ajuda. La titularitat del compte haurà de correspondre al sol·licitant.  
?Document de l'entitat que reflectisca l'existència d'una partida pressupostària per a l'execució del projecte objecte de subvenció.  
2.2.3. Sol·licitud de tres ofertes. Quan l'import d'una despesa subvencionable supere, IVA exclòs, la quantia de 49.999,99 euros en el supòsit de cost per execució d'obra, o de 17.999,99 euros en el supòsit de subministrament de béns d'equip o prestació de serveis per empreses de consultoria o assistència tècnica, el sol·licitant de l'ajuda haurà d'aportar també justificació d'haver sol·licitat com a mínim tres ofertes de diferents proveïdors -sense vinculació entre ells- llevat que per les especials característiques de les despeses subvencionables no hi haja en el mercat suficient nombre d'entitats que el subministren o presten, i així es faça constar en un informe firmat pel representant legal que haurà de contindre almenys:  
?Quines van ser les característiques de les despeses que van fer impossible la localització d'un mínim de tres ofertes.  
?Una explicació de com es va realitzar la cerca de proveïdors.  
Aquest informe no serà admés com a justificant de la no presentació de 3 ofertes si el seu argument es basa en:  
· Les característiques del proveïdor (per exemple: «proveïdor habitual», o «subministrador únic» sense que en aquest cas s'aporten més dades que ho acrediten).  
· Les característiques genèriques del bé o servei (per exemple: «caràcter tecnològic del servei»).  
· Les característiques genèriques de l'empresa o entitat beneficiària (per exemple: «política de compres implantada i aprovada per la direcció», etc.).  
Així mateix hauran d'acompanyar un annex a l'informe que documente com s'ha realitzat la cerca de proveïdors del bé o servei.  
En tot cas serà necessari que les ofertes complisquen els requisits següents:  
- Requisits materials: les ofertes han d'estar prou detallades, especificant els treballs que han de realitzar-se i el seu preu.  
- Requisits formals: les ofertes han d'estar datades, i contindre les dades que permeten la correcta identificació del remitent, junt amb el logo o el segell de l'empresa.  
La selecció de les ofertes haurà de realitzar-se entre empreses de les quals almenys dos d'elles no siguen empreses associades al beneficiari i membres de la seua Junta Directiva o Consell d'Administració, ni tinguen drets de vot superiors al 50 %. L'elecció entre les ofertes presentades haurà de recaure en la més econòmica, i justificar-se en un informe l'elecció en un altre sentit.  
Les tres ofertes hauran d'haver-se sol·licitat amb caràcter previ a la contractació del compromís per a la prestació del servei o l'entrega del bé. Únicament quedaran excloses del compliment d'aquest requisit aquelles entitats públiques que liciten l'actuació subvencionada pel procediment negociat o obert d'acord amb el Reial Decret Legislatiu 3/2011, de 14 de novembre, pel qual s'aprova el Text Refós de la llei de Contractes del Sector Públic.  
2.2.4. Declaració responsable referent a:  
?Totes les altres ajudes de minimis concedides d'aquesta o una altra administració (independentment de si aquestes són per als mateixos costos subvencionables que els previstos per la present convocatòria com per a qualsevol altre) durant els dos exercicis fiscals anteriors i durant l'exercici fiscal en curs que estiguen subjectes al Reglament (UE) núm. 1407/2013 de la Comissió de 18 de desembre de 2013 relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis o a altres reglaments de minimis; així com,  
  
?Totes les ajudes, subvencions ingressos o recursos procedents de qualssevol administració o ens públic o privat per als mateixos costos subvencionables que els previstos en la present convocatòria.  
  
Les esmentades declaracions responsables hauran de ser omplides en l'apartat destinat per a això en la sol·licitud.  
2.2.5. Declaració responsable (implementada en l'apartat destinat per a això en la sol·licitud) de no estar incursos en cap de les prohibicions de l'article 13 de la Llei 38/2003, de 17 de novembre, General de Subvencions.  
2.2.6. Ubicació exacta del projecte, indicant-hi les coordenades UTM de la instal·lació (implementada en l'apartat destinat per a això en la sol·licitud).  
2.2.7. Per a aquells projectes amb una inversió superior a 1.000.000 ?, en la memòria tècnica hauran d'incloure un pla específic de finançament del projecte on es realitze una anàlisi de la capacitat que té el beneficiari per a escometre el projecte presentat. En aquest estudi es podran analitzar aspectes com ara relació entre cost del projecte i balanç general anual, cost del projecte i fons de maniobra, etc.  
  
En el cas d'entitats públiques, no serà necessària la presentació de l'esmentat informe ja que com s'indica en el punt 1.2 del present article el beneficiari haurà d'aportar el document que reflectisca l'existència d'una partida pressupostària per a l'execució del projecte objecte de subvenció.  
2.2.8. Declaració responsable (implementada en l'apartat destinat per a això en la sol·licitud) sobre el compliment de la normativa d'integració laboral de persones amb discapacitat o si és el cas, l'exempció de l'esmentada obligació, en els termes establits en l'article 5 del Decret 279/2004, de 17 de desembre, del Consell de la Generalitat.  
  
2.2.9. Còpia del document que acredite que disposen de l'autorització per a l'inici de l'activitat (antiga llicència d'obertura o documentació equivalent).  
2.2.10 Qualsevol altra documentació que es detalle en l'annex I segons els diferents programes i actuacions.  
3. El sistema de control que l'IVACE aplicarà en relació amb les declaracions responsables presentades, serà per mostreig, d'acord amb el que estableix l'art. 6.4 del Decret 165/2010, de 8 d'octubre del Consell.  
4. Examinada la documentació aportada, si aquesta no reuneix els requisits exigits es requerirà l'interessat perquè en un termini de 10 dies, esmene la falta o acompanye la documentació necessària amb indicació que si no ho fa així es considerarà que ha desistit de la sol·licitud.  
Els requeriments a què es fa referència en aquest article, així com qualsevol altre que puga realitzar-se per l'IVACE i que resulten necessaris per a la resolució de l'expedient, s'efectuaran de forma telemàtica, sense perjudici del que estableix l'article 28 de la Llei 11/2007, de 22 de juny, d'Accés Electrònic dels Ciutadans als Serveis Públics, excepte en el cas de particulars que no hagen optat per la tramitació telemàtica, per als quals podrà efectuar-se per correu ordinari, per fax o per correu electrònic, al número de fax o a l'adreça indicada pel sol·licitant en la sol·licitud normalitzada, sempre que quede constància de la recepció per aquell.  
Els requeriments, les notificacions, les comunicacions o la documentació dels procediments emesos per mitjà de firma electrònica avançada gaudiran de validesa i eficàcia, en els termes que preveu l'article 45 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Les notificacions que es realitzen per mitjans electrònics s'entendran practicades o rebutjades en els termes que s'assenyalen en la Llei 11/2007, de 22 de juny, d'Accés Electrònic dels Ciutadans als Serveis Públics, i en la resta de la legislació vigent.  
L'aportació de documents en contestació als requeriments referits, s'haurà de realitzar a través de Registre electrònic accedint a l'adreça web < http:www.ivace.es//, seran aplicables els mateixos requisits sobre la utilització de firma electrònica avançada que els arreplegats en l'apartat 1 del present article.  
5. Així mateix, es podrà requerir del sol·licitant en qualsevol moment qualssevol altres dades, documents i informes complementaris que resulten necessaris per a la resolució de l'expedient.  
6. Les sol·licituds hauran de presentar-se abans de l'inici del projecte. Els sol·licitants podran executar els projectes una vegada presentada la sol·licitud, sense esperar que la concessió de l'ajuda es produïsca i sense que això prejutge la decisió que finalment s'adopte.  
  
Article 9. Instrucció i avaluació de sol·licituds  
1. L'òrgan instructor del procediment de concessió d'ajudes serà l'Àrea d'Eficiència Energètica de l'IVACE.  
2. Les ajudes es concediran davall el règim de concurrència competitiva, per mitjà de la comparació de les sol·licituds presentades, a les quals s'aplicaran els criteris de valoració fixats en l'annex de cada actuació i s'establirà una prelació segons la puntuació obtinguda respectant els límits pressupostaris disponibles.  
3. En el cas d'empat en la puntuació final obtinguda després de l'aplicació dels criteris d'avaluació, tindran preferència en l'adjudicació de les ajudes aquells sol·licitants que acrediten que, amb anterioritat a la publicació d'aquesta convocatòria, ocupen major percentatge de persones treballadores amb discapacitat, o bé es comprometen a contractar un percentatge major de persones treballadores amb discapacitat durant l'àmbit temporal de l'ajuda o subvenció. L'aplicació d'aquesta preferència es realitzarà en els termes de l'article 6 del Decret 279/2004, de 17 de desembre, del Consell, pel qual es regulen mesures en els procediments de contractació administrativa i de concessió de subvencions per a el foment de l'ocupació de les persones amb discapacitat.  
  
Subsidiàriament, tindran preferència en l'adjudicació aquells sol·licitants que acrediten que, amb anterioritat a la publicació d'aquesta convocatòria, ocupen major percentatge de persones que es troben entre els col·lectius de població especialment desfavorida, així com de persones amb dificultats d'accés al mercat laboral, com els relacionats en el punt 2.c.1r de l'apartat huité de l'Acord de 27 de març de 2015, del Consell, pel qual s'estableixen directrius per a l'aplicació de clàusules de caràcter social en la contractació de l'Administració de la Generalitat i el seu sector públic, així com en matèria de subvencions de l'Administració de la Generalitat, o bé es comprometen a contractar un percentatge major de persones pertanyents a aquests col·lectius durant l'àmbit temporal de l'ajuda o subvenció.  
L'acreditació d'aquests requisits es realitzarà per mitjà de declaració responsable, sense perjudici de les facultats de l'IVACE de comprovar la validesa d'aquesta declaració en qualsevol moment, i l'efectivitat de l'ajuda quedarà condicionada al compliment del que aquesta preveu.  
4. L'òrgan instructor verificarà de cada empresa sol·licitant i dels projectes presentats el compliment dels requisits exigits en la convocatòria, i en cas de resultar d'acord amb aquesta procedirà a l'anàlisi dels projectes presentats i a l'aplicació dels criteris de l'actuació, i dels criteris de selecció del Programa Operatiu FEDER de la Comunitat Valenciana 2014-2020. Com a resultat, l'òrgan instructor emetrà una preavaluació que serà elevada a la Comissió a què es refereix l'article següent.  
  
L'òrgan instructor podrà requerir del sol·licitant l'aportació addicional de qualssevol altres documents, informes o dades complementàries que estime necessaris per a resoldre sobre la sol·licitud presentada.  
5. Perquè un projecte puga ser aprovat, haurà de tindre una puntuació mínima de 30 punts.  
  
Article 10. Concessió de les ajudes  
1. Després dels actes d'instrucció i l'aplicació dels criteris de valoració realitzats per l'òrgan instructor, la preavaluació resultant serà sotmesa a una Comissió composta pel personal de l'IVACE que s'indica a continuació:  
- Presidenta: la directora general de l'IVACE.  
- Vocals: dos representants de la Unitat d'IVACE Energia i un representant de l'Àrea de Suport de l'IVACE  
- Secretari: un tècnic de la Unitat d'IVACE Energia, sense vot.  
La Comissió adaptarà el seu funcionament al que estableix la convocatòria i, de manera subsidiària, a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
2. Si bé la convocatòria fixa una puntuació mínima que hauran d'obtindre els projectes per a ser avaluats positivament, la Comissió podrà, quan el nombre de sol·licituds que superen aquest llindar mínim no permeta concedir el percentatge màxim d'ajuda en funció del pressupost disponible:  
- Mantindre el percentatge màxim d'ajuda, ajustant per a això la nota de tall a l'alça, de manera que s'equilibre el pressupost disponible amb l'import total de les sol·licituds de subvenció que han superat el llindar mínim (en els casos de sol·licituds amb idèntica puntuació, es tindrà en compte, als efectes de resoldre l'empat, la puntuació obtinguda criteri a criteri seguint un ordre decreixent, segons ítems de major ponderació, fins que es produïsca el desempat), o bé,  
- Distribuir el pressupost disponible segons la puntuació obtinguda reduint el percentatge d'ajuda concedida proporcionalment a l'esmentada puntuació, a fi d'arribar a un nombre més gran de beneficiaris.  
La Comissió optarà per una o altra mesura valorant el màxim efecte de les ajudes.  
3. De les reunions de la Comissió s'elevarà l'acta ?amb la proposta d'adjudicació en ella continguda- al president de l'IVACE.  
Vista la proposta continguda en l'acta de la Comissió, el president de l'IVACE resoldrà sobre l'adjudicació de les ajudes, fixarà expressament la quantia, i incorporarà, si és el cas, les condicions i obligacions a què ha de subjectar-se el beneficiari de l'ajuda.  
La resolució de concessió es notificarà de forma individualitzada a cada interessat, en els termes previstos els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
L'adjudicació de les ajudes es publicarà en el Diari Oficial de la Comunitat Valenciana en compliment del que estableix la Llei 38/2003, de 17 de novembre, General de Subvencions, sobre publicitat de les subvencions concedides.  
El termini màxim per a resoldre i notificar la concessió d'ajudes serà de sis mesos comptats des de la finalització del termini de presentació de sol·licituds. Transcorregut el termini sense que haja recaigut una resolució, s'entendrà desestimada la sol·licitud de concessió d'ajuda, en els termes que preveu l'article 44 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, i l'article 55 de la Llei 9/2001, de 27 de desembre, de mesures fiscals, de gestió administrativa i financera, i d'organització de la Generalitat.  
4. Contra les resolucions a què es refereixen els paràgrafs anteriors, que esgoten la via administrativa, podrà interposar-se un recurs potestatiu de reposició en el termini d'un mes, comptat des de l'endemà de la notificació, d'acord amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé recurs contenciós administratiu davant del jutjat competent, en el termini de dos mesos comptat des de l'endemà de la notificació de la resolució de concessió corresponent, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Es delega en la direcció general la resolució dels recursos de reposició.  
  
  
Article 11. Resolució d'incidències  
1. És competència de la directora general de l'IVACE, la resolució de les incidències que es produïsquen amb anterioritat o posterioritat a la concessió, i en especial els supòsits de:  
- Canvis de titularitat.  
- Canvis d'ubicació.  
- Pròrrogues per a l'execució del projecte i per al compliment de les condicions particulars de la concessió amb caràcter excepcional.  
- Modificacions justificades pel beneficiari del projecte inicial, entre elles, canvis en la denominació del projecte o de les seues característiques tècniques.  
- Pròrrogues del termini per a l'aportació de documents acreditatius de l'execució del projecte o d'altres documents exigits als beneficiaris, als efectes de liquidació de l'ajuda.  
2. Es delega en la Direcció General de l'IVACE, la resolució dels expedients de desistiment, renúncia, minoració, revocació i reintegrament.  
3. En qualsevol moment de la vigència de l'expedient, el beneficiari haurà d'actualitzar la documentació presentada que haja experimentat alguna modificació i comunicar altres ajudes públiques o privades que haja obtingut o sol·licitat després de la data de presentació de la sol·licitud.  
  
Article 12. Control de les accions  
1. Tant els beneficiaris com els tercers relacionats amb l'objecte de la subvenció, hauran de sotmetre's a les actuacions de comprovació, verificació i control financer de l'activitat subvencionada efectuades en qualsevol moment tant per l'IVACE com per qualsevol òrgan de la Unió Europea i els seus representants autoritzats, de l'Administració Central de l'Estat i de la Generalitat, facilitant en tot moment tota la informació que se sol·licite en l'exercici de les esmentades actuacions, i en especial posant a disposició la totalitat de documents necessaris per a una pista d'auditoria adequada.  
Les verificacions abordaran els aspectes administratius, financers, tècnics i físics de les operacions, segons corresponga, i hauran d'incloure en tot cas els procediments següents:  
- Verificacions administratives de tots els projectes aprovats.  
- Verificacions sobre el terreny de determinats projectes d'una mostra representativa.  
A resultes de les verificacions efectuades a l'empresa beneficiària, el projecte podrà ser objecte de minoració o revocació.  
2. Així mateix, l'incompliment pels beneficiaris de qualsevol de les obligacions establides en aquesta resolució podrà donar lloc a la minoració o a la revocació de la part de subvenció a fons perdut en funció de les circumstàncies ocorregudes i d'una valoració d'aquestes. En el cas que l'ajuda haja sigut ja pagada, haurà de procedir-se al reintegrament de la quantitat percebuda i dels interessos de demora des del moment del pagament de la subvenció en la forma prevista en la legislació sobre subvencions. De conformitat amb aquesta normativa, l'incompliment de l'obligació de reintegrament tindrà entre altres efectes la impossibilitat de ser empresa beneficiària en successives convocatòries, sempre que es trobe en període executiu.  
  
Article 13. Obligacions dels beneficiaris  
1. Realitzar l'activitat objecte de la subvenció i acreditar la seua realització en la forma fixada en la notificació de l'ajuda i en el Manual d'instruccions de justificació d'ajudes aprovat a aquest efecte per resolució de la directora general de l'IVACE, que serà publicat en la pàgina web http://www.ivace.es. El beneficiari haurà de realitzar el projecte objecte de subvenció en la forma descrita en la memòria presentada junt amb la sol·licitud normalitzada, i de manera que es complisca la finalitat de les ajudes, respectant els costos subvencionables indicats en la notificació de concessió i pels imports que en ella s'especifiquen. L'execució del projecte haurà de respectar en tot cas el calendari marcat en la memòria inicial o en les seues reformulacions posteriors.  
Qualsevol modificació del projecte - inclòs el canvi de beneficiari a qui competisca la seua execució- haurà de comptar amb l'aprovació prèvia de l'IVACE, sol·licitada i justificada per escrit abans de la finalització del termini de justificació del projecte, i no podrà suposar en cap cas una alteració del contingut essencial del projecte o d'algun dels aspectes que van ser tinguts en compte per a la seua valoració. Podran validar-se, sense necessitat d'autorització prèvia, aquelles modificacions que suposen una variació en els imports recolzats per concepte de despesa inferior o igual al 20 % de la quantitat a justificar dels esmentats conceptes, o no afecten qüestions fonamentals, sempre que es justifique adequadament en l'Informe Final perquè, a criteri del tècnic de l'IVACE que verifica la justificació de l'ajuda, puga admetre's.  
2. Respondre de la veracitat dels documents aportats.  
3. Actualitzar la documentació presentada que haja experimentat alguna modificació o la vigència de la qual haja finalitzat, i comunicar altres ajudes de minimis (independentment de si són per als mateixos costos subvencionables com per a qualsevol altre) i les subvencions, ajudes, ingressos o recursos -procedents de qualsevol administració o ens públics o privats- que hagen obtingut o sol·licitat per als mateixos costos subvencionables.  
4. Complir les seues obligacions fiscals i amb la Seguretat Social de manera que quede acreditada aquesta circumstància en el moment previ a l'atorgament de l'ajuda i al del reconeixement de l'obligació per IVACE, en els termes establits en la normativa vigent en la matèria.  
  
5. Acreditar la seua personalitat jurídica, referida al moment de sol·licitud de l'ajuda, en la forma i el termini que establisca l'IVACE.  
6. Disposar de llibres comptables i registres diligenciats i la resta de documents degudament auditats en els termes exigits per la legislació mercantil, així com els estats comptables.  
En l'execució de les operacions s'haurà de mantindre a més un sistema de comptabilitat separat o un codi comptable adequat en relació amb totes les transaccions relacionades amb l'operació (de forma particular per a aquells beneficiaris que realitzen per compte d'altri operacions de transport de mercaderies per carretera o la seua activitat o sector es trobe en la situació descrita en l'article 1.2 del Reglament (UE) núm. 1407/2013 de la Comissió de 18.12.2013), sense perjudici de les normes de comptabilitat nacional. En aquest sentit hauran de presentar en el compte justificatiu de la subvenció un llistat en què cada apunt que es faça d'una despesa, un pagament o un ingrés i un cobrament en el llibre diari de comptabilitat segons el Pla General Comptable (PGC), reflectisca la quantia de l'esmentat apunt que té relació amb la subvenció concedida, i es reflectirà en el mencionat llistat tant el número d'apunt i assentament del llibre diari, com el subcompte del PGC i l'import del subcompte que correspon a la subvenció concedida, llevat que el beneficiari ja dispose d'un sistema de comptabilitat separada que permeta apreciar la traçabilitat ací referida.  
7. Indicar si el projecte està subjecte a declaració d'impacte ambiental d'acord amb la legislació vigent.  
8. Executar les instal·lacions complint els reglaments i les normatives que els siguen aplicables i disposar de les llicències i autoritzacions administratives corresponents.  
9. Respectar en els projectes els principis següents:  
?Les inversions subvencionades hauran de mantindre's inalterables durant els cinc anys següents al cobrament de la subvenció. aquest requisit s'incomplirà si s'incorre en qualsevol de les circumstàncies següents:  
a) El cessament ?excepte en els casos de fallida no fraudulenta- o la relocalització d'una activitat productiva fora de la Comunitat Valenciana.  
b) Un canvi en la titularitat d'un element d'infraestructura que proporcione a una empresa o un organisme públic un avantatge indegut.  
  
c) Un canvi substancial que afecte la naturalesa, els objectius o les condicions d'execució de l'operació, de manera que es menyscaben els seus objectius originals.  
?Els resultats del projecte hauran de mantindre's en el territori de la Comunitat Valenciana.  
?L'execució dels projectes no haurà de vulnerar en cap cas el principi de no discriminació per raó de sexe, raça, origen ètnic, religió, conviccions, minusvalideses, edat o orientació sexual, i hauran de facilitar, o almenys no impedir, l'accessibilitat per a les persones discapacitades.  
  
10. Inserir en el material divulgatiu relacionat amb la difusió del projecte el logotip d'IVACE disponible en http://www.ivace.es, i complir les obligacions relatives a la publicitat comunitària indicades en l'article 16 de la present resolució.  
11. Els documents justificatius de les despeses corresponents al projecte subvencionat hauran de conservar-se durant el període mínim establit en el Reglament (UE) núm. 1303/2013 del Parlament Europeu i del Consell de 17 de desembre de 2013.  
En aquest sentit, els documents es conservaran o bé en forma d'originals o de còpies compulsades d'originals, o bé en suports de dades comunament acceptats, en especial versions electròniques de documents originals o documents existents únicament en versió electrònica. Els documents es conservaran en una forma que permeta la identificació dels interessats durant el període necessari per als fins per als quals es van arreplegar les dades o per als que tracten ulteriorment. Quan els documents només existisquen en versió electrònica, els sistemes informàtics utilitzats hauran de complir normes de seguretat acceptades que garantisquen que els documents conservats s'ajusten als requisits legals nacionals i són fiables als efectes d'auditoria.  
12. Quan l'entitat beneficiària siga una entitat local, haurà d'acreditar estar al corrent en el compliment de l'obligació de rendició dels seus comptes anuals davant de la Sindicatura de Comptes.  
  
Article 14. Termini per a la realització del projecte i documentació justificativa de les inversions  
1. La liquidació de les ajudes s'efectuarà una vegada executat el projecte en la seua totalitat o en les fases previstes, d'acord amb la sol·licitud presentada i en els termes fixats en la notificació de la concessió de l'ajuda. Als efectes d'aquesta resolució, es considerarà que l'actuació o projecte es troba executat en la seua totalitat quan els equips instal·lats, així com, si és el cas, les instal·lacions receptores o de consum final de l'energia, es troben en funcionament o, almenys, en capacitat de funcionar, i serà en qualsevol cas el criteri de l'IVACE el que prevaldrà en cas de dubte.  
2. Els beneficiaris hauran d'acreditar la realització de l'actuació objecte de subvenció amb data límit 31 de maig de 2017 llevat que per circumstàncies concurrents es determine un termini distint en la resolució de concessió de l'ajuda; l'acreditació es realitzarà en la forma fixada en la notificació de l'ajuda i en el manual d'instruccions de justificació d'ajudes que serà publicat en la pàgina web http://www.ivace.es.  
  
3. Als efectes d'acreditar la realització de l'actuació objecte de subvenció, els beneficiaris hauran de presentar:  
a) Justificants de despesa, segons s'indique en la notificació de concessió de l'ajuda o en el conveni de col·laboració, presentant factures que hauran de complir el que disposa el Reglament pel qual es regulen les obligacions de facturació, aprovat pel Reial Decret 1619/2012, de 30 de novembre i la resta de normativa vigent.  
b) Justificants de pagament, seran vàlids els següents, llevat que s'especifique d'una altra forma en alguna actuació:  
?Pagaments per mitjà d'entitat financera: còpia de l'extracte bancari junt amb còpia del xec nominatiu o de l'ordre de transferència que acredite que el destinatari del pagament coincideix amb l'emissor de la factura.  
?En el cas que l'ordre de transferència i/o l'apunt de l'extracte bancari siguen globals i per tant estiguen referits a diversos justificants de despesa, relacionats o no amb el projecte, caldrà acompanyar una relació d'aquests degudament detallada en què apareguen el destinatari, la identificació del justificant de la despesa (el número de la factura o el concepte d'aquesta) i l'import pagat. aquesta relació haurà de ser segellada per l'entitat financera.  
?No podran ser subvencionades les despeses que siguen finançades per mitjà de mecanismes d'arrendament financer, lísing, rènting o semblants, ni aquelles accions finançades per tercers, per mitjà de convenis o contractes en què la propietat dels béns objecte de l'acció no pertanga al beneficiari dins del període subvencionable.  
?No es consideraran vàlids els pagaments en efectiu o per caixa.  
?Només es consideraran vàlids els justificants de pagament que es troben referits al sol·licitant de l'ajuda.  
?No s'acceptaran aquells documents de pagament que, inclús sent conformes amb els requisits formals assenyalats anteriorment, no permeten identificar clarament a quines factures estan vinculats.  
?Les despeses presentades en la justificació hauran de documentar-se per mitjà de factures pagades en la seua totalitat. Aquest requisit s'aplicarà amb independència del percentatge d'imputació d'una despesa al projecte, per tant les factures parcialment pagades no seran admeses.  
c) Fotografies de la instal·lació i dels equips principals en la seua ubicació definitiva.  
d) Compte justificatiu de les inversions, així com el document sobre relació d'apunts comptables, ambdós models seran facilitats per l'IVACE.  
e) Declaració responsable d'altres ajudes de minimis (independentment de si són per als mateixos costos subvencionables que els del projecte objecte de sol·licitud d'ajuda per a aquesta convocatòria com per a qualsevol altre) i/o altres subvencions, ajudes, ingressos o recursos -procedents de qualsevol administració o ens públics o privats- que hagen obtingut o sol·licitat per als mateixos costos subvencionables que els presentats a l'IVACE per a la justificació del projecte.  
f) Qualsevol altra documentació que s'indique en l'annex segons els diferents programes i actuacions.  
4. Només seran tinguts en compte els justificants de despesa i de pagament de data posterior al registre d'entrada del document de sol·licitud d'ajuda.  
5. La liquidació de l'ajuda a aquells projectes subjectes a declaració d'impacte ambiental d'acord amb la legislació vigent, es farà efectiva amb la presentació prèvia del document acreditatiu de la seua resolució, emesa per l'òrgan competent.  
6. Quan el beneficiari siga una entitat pública, a més de sol·licitar almenys les tres ofertes indicades en l'article 8, haurà de presentar un certificat de l'òrgan competent que el procediment de contractació utilitzat ha respectat la normativa vigent, fent referència a la norma aplicada, el procediment utilitzat, la seua justificació, les dades relatives a la publicació, si és el cas, i el número/codi de l'expedient de contractació. En tot cas, haurà de compatibilitzar-se i aplicar-se simultàniament el contingut de la Llei General de Subvencions i de la Llei de Contractes del Sector Públic.  
  
Article 15. Minoració i revocació de les ajudes  
1. L'alteració d'algunes de les característiques del projecte la subvenció del qual haja sigut aprovada, incloent-hi la disminució de l'estalvi energètic realment obtingut, l'incompliment de condicions i terminis establits en la resolució, l'execució parcial de la inversió, la insuficient justificació de les despeses efectivament realitzats i la concessió després de la presentació de la sol·licitud d'altres ajudes públiques o privades, que en el seu conjunt excedisquen dels límits establits, podrà donar lloc a la minoració de la subvenció concedida i l'obligació de reintegrar les ajudes percebudes i els interessos de demora des del moment del seu pagament, basant-se en el que disposa el títol II de Llei 38/2003, General de Subvencions. Aquests criteris resultaran aplicables per a determinar la quantitat que finalment haja de percebre el beneficiari i hauran de respondre al principi de proporcionalitat.  
2. L'incompliment pel beneficiari de qualsevol dels requisits, condicions i la resta de circumstàncies que van donar lloc a l'atorgament de la subvenció, la variació de la finalitat de l'actuació o la falta de justificació de la realització del projecte, podrà donar lloc a la revocació de la subvenció i l'obligació de reintegrar les ajudes percebudes i els interessos de demora des del moment del seu pagament.  
  
Article 16. Publicitat comunitària. Obligacions  
1. L'empresa beneficiària s'assegurarà que les parts que intervenen en el projecte han sigut informades del cofinançament en un 50 % pel Fons Europeu de Desenvolupament Regional (FEDER) i anunciarà clarament que el projecte ha sigut seleccionat en el marc del Programa Operatiu FEDER de la Comunitat Valenciana 2014-2020. Per a complir aquest requisit, l'empresa beneficiària, en totes les mesures d'informació i comunicació que duga a terme, haurà de reconéixer el suport als Fons al projecte mostrant:  
a) L'emblema de la Unió, de conformitat amb les característiques tècniques establides en l'acte d'execució adoptat per la Comissió d'acord amb l'article 115, apartat 4 del Reglament (UE) núm. 1303/2013, i una referència a la Unió Europea;  
b) Una referència al Fons o els Fons que donen suport al projecte.  
Quan una mesura d'informació o de comunicació estiga relacionada amb un projecte o amb diversos projectes cofinançats per diversos Fons, la referència prevista en la lletra b) podrà substituir-se per la referència als Fons EIE.  
2. Durant la realització d'un projecte, el beneficiari informarà el públic del suport obtingut dels Fons:  
a) Fent una breu descripció en el seu lloc d'internet, en el cas que en dispose, del projecte, de manera proporcionada al nivell de suport prestat, amb els seus objectius i resultats, i destacant el suport financer de la Unió.  
b) Col·locant, almenys un cartell amb informació sobre el projecte d'una grandària mínima A3) en el qual mencionarà l'ajuda financera de la Unió, en un lloc ben visible per al públic, per exemple la zona d'entrada d'un edifici.  
3. El beneficiari s'assegurarà que les parts que intervenen en el projecte han sigut informades de l'esmentat finançament. Qualsevol document relacionat amb l'execució d'un projecte que es destine al públic o als participants, inclosos els certificats d'assistència o d'un altre tipus, contindrà una declaració en què s'informe que el programa operatiu ha rebut suport del Fons o dels Fons.  
  
  
DISPOSICIONS FINALS  
  
Primera  
Es faculta la directora general de l'IVACE, per a dictar les resolucions necessàries per al desenvolupament, eficàcia i execució de la present convocatòria.  
  
Segona  
La present resolució entrarà en vigor l'endemà de la publicació en el Diari Oficial de la Comunitat Valenciana.  
  
València, 23 de desembre. - El president de l'IVACE: Rafael Climent González  
  
  
  
ANNEX  
Descripció i particularitats de les actuacions  
  
Actuació T21B: Projectes pilot de mobilitat sostenible.  
a) Descripció de l'actuació. Actuacions susceptibles de suport  
Aquesta actuació està orientada al desenvolupament d'experiències pilot de mobilitat urbana sostenible amb l'objectiu de reduir el consum energètic del transport i millorar la qualitat de l'aire de les nostres ciutats.  
A manera d'exemple s'inclourien en aquesta actuació projectes com ara mesures de recuperació de l'espai per al vianant, implantació de sistemes de cotxe compartit, serveis d'autobús llançadora, camins escolars, transport a la demanda, etc.  
Les ciutats afectades pels projectes pilot hauran de comptar amb un Pla de Mobilitat Urbana Sostenible (PMUS) o una estratègia global del municipi en matèria de mobilitat sostenible. Així mateix, els projectes hauran de tindre impacte sobre la mobilitat de les ciutats i hauran de permetre la difusió dels resultats.  
Després d'un any des de la posada en marxa del servei, el beneficiari haurà d'enviar a l'IVACE un informe de resultats amb les principals dades de funcionament, estadístiques d'ús, càlculs estimats d'estalvi energètic i emissions de CO2 evitades, etc.  
En el cas de projectes de carsharing o cotxe compartit, el projecte haurà d'adaptar-se a les directrius tècniques i d'operació que per a aquest tipus de projectes puguen establir-se des de la Generalitat Valenciana. L'incompliment d'aquest requisit podrà donar lloc a la revocació de l'ajuda.  
En el cas d'implantació de camins escolars, el programa haurà de comptar com a mínim amb un estudi de les possibles rutes i itineraris amb criteris de seguretat viària i mobilitat alternativa, desenvolupament de les mesures a implantar pel centre escolar i de les actuacions a dur a terme en coordinació amb les autoritats municipals competents, i activitats d'informació i promoció entre pares i alumnes. Si es considerara necessari es podrà contractar una empresa especialitzada per a la fase d'estudi i assessorament en la implantació del programa.  
b) Potencials beneficiaris  
Sense perjudici del que estableix l'art. 6 de la present resolució, podran ser beneficiaris d'aquestes ajudes empreses i entitats de naturalesa pública o privada.  
c) Cost subvencionable.  
Els costos subvencionables inclouen les inversions en equips, instal·lacions, programari específic, estudi de viabilitat de la mesura a implantar, obra civil directament relacionada amb el projecte pilot i els costos d'explotació estrictament necessaris per a l'execució del projecte. Els costos d'explotació es consideraran com subvencionables només els corresponents al primer any de funcionament.  
El cost subvencionable de l'estudi de viabilitat i de l'obra civil no podran superar cada un d'ells per separat, el 20 % del cost subvencionable en equips, instal·lacions, programari específic i costos d'explotació.  
  
En el cas que el projecte pilot incloga l'adquisició de vehicles, només seran subvencionables els que s'especifiquen en l'actuació T27A del present annex i el cost subvencionable dels vehicles i l'ajuda corresponent, serà l'establida en aquesta actuació. Si els vehicles són elèctrics, només podran ser recolzats si van lligats a una instal·lació de punts de recàrrega elèctrics. Aquestes estacions de recàrrega elèctriques podran sol·licitar-se en l'actuació T29B del present annex.  
  
No seran subvencionables els vehicles destinats al transport de mercaderies per carretera, tal com estableix l'article 4.3.  
No es considerarà cost subvencionable:  
?L'IVA satisfet per l'adquisició de béns i serveis facturats i, en general, qualsevol impost pagat.  
?Les despeses financeres conseqüència de la inversió, les de personal propi i les d'adquisició d'immobles i terrenys.  
?Els costos d'adquisició de béns d'equip de segona mà.  
?Assegurances i manteniment dels equips.  
?En general, totes aquelles despeses que no estiguen clarament definides o que no tinguen com a finalitat directa la consecució dels objectius energètics de la inversió; en tot cas serà el criteri de l'IVACE el que prevaldrà en cas de controvèrsia  
d) Quantia de l'ajuda  
Sense perjudici del que disposa l'article 4.3. de la present resolució, el suport màxim per a aquesta actuació tindrà un límit del 50 % del cost subvencionable, excepte la partida corresponent a l'adquisició de vehicles que tindran l'ajuda màxima especificada en l'actuació T27A segons la tipologia del vehicle.  
L'ajuda màxima global del projecte serà de 100.000 euros.  
e) Criteris de valoració en l'aplicació d'ajudes públiques.  
A. Característiques del projecte (màxim 100 punts).  
A1. Problemes de mobilitat urbana en el municipi (30 punts).  
Es valoraran amb major puntuació els projectes executats en municipis amb majors problemes de mobilitat mesurats per mitjà de la ràtio vehicles/habitant.  
A2. Nombre de persones afectades per la mesura (màxim 20 punts).  
Es valoraran amb major puntuació els projectes que afecten una major quantitat de persones.  
A3. Tipus d'actuació. (màxim 20 punts).  
Es valoraran amb major puntuació aquelles actuacions que prioritzen el vianant enfront de mesures de transport no motoritzat i motoritzat, en aquest ordre.  
A4. Emissions de CO2 evitades (màxim 30 punts).  
Es valoraran amb major puntuació aquelles actuacions que tinguen una major ràtio emissions evitades/cost subvencionable (tn CO2/?).  
f) Modalitat de concessió de les ajudes  
En el cas que els beneficiaris siguen administracions, organismes o entitats públiques, les actuacions que es realitzen, podran desenvolupar-se a través de la subscripció del corresponent conveni entre l'IVACE i l'entitat beneficiària, i establir condicions i obligacions concretes que afecten el seu desenvolupament, sense que en cap cas puguen contravindre el que disposa aquesta resolució.  
Actuació T21-C: Promoció de transport urbà amb bicicleta.  
a) Descripció de l'actuació. Actuacions susceptibles de suport.   
Consisteix en el disseny i implantació de la posada en servei de sistemes de bicicletes d'ús públic en municipis i nuclis interurbans, fomentant la compatibilitat dels sistemes de bicicletes d'ús públic dels municipis de la Comunitat, creant serveis supramunicipals entre aquelles localitats pròximes de tal manera que els distints sistemes s'integren en un únic sistema de préstec.  
Els sistemes estaran orientats a la mobilitat diària i molt especialment a la mobilitat obligada (desplaçaments per motiu de treball i estudi), per això s'hauran de preveure dissenys i propostes que complementen l'oferta de transport públic i que faciliten els desplaçaments cap a i des de les estacions, parades i intercanviadors de transport públic.  
  
Les bicicletes estaran a disposició dels usuaris en diverses bases, en funció de les configuracions de les ciutats, admetent-se la presència parcial o total de bicicletes elèctriques. Almenys han de preveure's com a nombre d'ancoratges el mateix nombre que de bicicletes. Cada sistema tindrà incorporat un sistema de control d'usuaris informatitzat que a més servisca per a gestionar el sistema.  
El servei haurà d'estar actiu per un període mínim de cinc anys a partir de la seua posada en marxa.  
El sistema de préstec de bicicletes haurà d'adaptar-se a les directrius tècniques i d'operació que per a aquest tipus de projectes puguen establir-se des de la Generalitat Valenciana.  
Les ciutats on s'implante aquest sistema han de comptar amb un PMUS o una estratègia global del municipi en matèria de mobilitat sostenible.  
Per a acollir-se a aquesta mesura el municipi haurà de presentar un estudi o pla director on s'haja analitzat el foment de l'ús de la bicicleta en general i els sistemes de préstec públic de bicicletes en particular. En aquest document s'haurà d'analitzar la possibilitat de compatibilitzar el sistema amb altres ja implantats i en funcionament.  
  
En el cas que l'ajuntament que sol·licite l'ajuda, no tinga implantades estacions de préstec de bicicletes en el seu municipi però desitge instal·lar bancades per a integrar-se en el sistema supramunicipal, haurà d'entregar el compromís firmat pels distints ajuntaments en què s'accepte la inclusió del nou sistema de préstec de bicicletes. Es recolzaran preferiblement en poblacions de grandària mitjana (30.000 € 300.000 habitants).  
Després d'un any des de la posada en marxa del servei, el beneficiari haurà d'enviar a l'IVACE un informe de resultats amb les principals dades del seu funcionament: estadístiques d'ús (nombre de préstecs diaris per base, usuaris, trajectes, etc.), estimació d'usos procedents del transport motoritzat, càlculs d'estalvi energètic estimat, etc.  
  
b) Potencials beneficiaris  
Sense perjudici del que estableix l'art. 6 de la present resolució, podran ser beneficiaris d'aquestes ajudes l'administració local, entitats públiques i empreses públiques o privades adjudicatàries del servei objecte de l'ajuda.  
En el cas d'empreses públiques o privades adjudicatàries del servei, hauran de presentar el contracte d'adjudicació corresponent i qualsevol altra documentació requerida per l'IVACE per a assegurar la correcta aplicació de l'ajuda.  
En el cas de projectes on es preveja la instal·lació de bases intercanviadores en un municipi diferent del del sol·licitant de l'ajuda, serà necessària la presentació d'un document que autoritze la dita instal·lació.  
c) Cost subvencionable.  
Els costos subvencionables inclouran les inversions en bicicletes, programari i maquinari necessari per al funcionament dels sistemes i les inversions en equips i instal·lacions de les bases de préstec de bicicletes.  
  
No es considerarà cost subvencionable:  
?L'IVA satisfet per l'adquisició de béns i serveis facturats i, en general, qualsevol impost pagat.  
?Les despeses financers conseqüència de la inversió, les de personal propi i les d'adquisició d'immobles i terrenys.  
?Els costos d'adquisició de béns d'equip de segona mà.  
?Les llicències de programari.  
- En general, totes aquelles despeses que no estiguen clarament definides o que no tinguen com a finalitat directa la consecució dels objectius energètics de la inversió; en tot cas serà el criteri de l'IVACE el que prevaldrà en cas de controvèrsia  
d) Quantia de l'ajuda.  
El càlcul de l'ajuda es realitzarà en funció del nombre de bicicletes convencionals (N), elèctriques (BE) i del nombre d'ancoratges o compartiments del sistema automàtic destinats a l'enganxall, recepció i préstec de les bicis del sistema (A), segons la fórmula següent:  
Ajuda = 20.000 + 75 N + 300 BE + 450 A  
Sense perjudici del que disposa l'article 4.3 de la present resolució, l'ajuda màxima calculada segons la formula anterior no podrà superar el 50 % del cost subvencionable amb un màxim de 100.000 ?.  
e) Criteris de valoració en l'aplicació d'ajudes públiques.  
A. Característiques del projecte (màxim 85 punts).  
A1. Problemes de mobilitat urbana en el municipi (20 punts).  
Es valoraran amb major puntuació els projectes executats en municipis amb majors problemes de mobilitat mesurats per mitjà de la ràtio vehicles/habitant.  
A2. Nombre de persones afectades per la mesura (màxim 10 punts).  
Es valoraran amb major puntuació els projectes que afecten una major quantitat de persones.  
A3. Nombre de municipis involucrats (màxim 20 punts).  
Es valoraran amb major puntuació aquelles actuacions mancomunades o que involucren un nombre més gran de municipis.  
A4. Disponibilitat de carril-bici (màxim 10 punts).  
Es valoraran amb major puntuació les actuacions que es duguen a terme en zones urbanes amb nombre més gran de quilòmetres de carril-bici.  
A5. Emissions de CO2 evitades (màxim 25 punts).  
Es valoraran amb major puntuació aquelles actuacions que tinguen una major ràtio emissions evitades/cost subvencionable (tn CO2/?).  
B. Càlculs energètics (màxim 15 punts).  
B1. Pla director (màxim 15 punts).  
Es valoraran amb major puntuació els projectes que compten amb un Pla director per a l'ús de la bicicleta.  
f) Modalitat de concessió de les ajudes  
En el cas que els beneficiaris siguen administracions, organismes o entitats públiques, les actuacions que es realitzen, podran desenvolupar-se a través de la subscripció del corresponent conveni entre l'IVACE i l'entitat beneficiària, i establir condicions i obligacions concretes que afecten el seu desenvolupament, sense que en cap cas puguen contravindre el que disposa aquesta resolució.  
  
Actuació T21E: Projectes de logística urbana sostenible.  
a) Descripció de l'actuació. Actuacions susceptibles de suport.  
Aquesta actuació va dirigida a recolzar projectes de logística urbana sostenible que permeten gestionar la càrrega i descàrrega en les ciutats de manera més sostenible, racionalitzant així el procés de distribució de mercaderies en els nuclis urbans, la denominada «última milla», i reduint significativament el consum d'energia del procés i millorant la qualitat de l'aire.  
A manera d'exemple s'inclourien en aquesta actuació projectes com el cargo-bike, noves tecnologies de suport a la gestió de la càrrega, descàrrega i distribució urbana de mercaderies, etc.  
Les ciutats afectades pels projectes hauran de comptar amb un Pla de Mobilitat Urbana Sostenible (PMUS) o una estratègia global del municipi en matèria de mobilitat sostenible.  
Els projectes pilot que s'implanten hauran de tindre impacte sobre la mobilitat de les ciutats i hauran de permetre la difusió dels resultats.  
Després d'un any des de la posada en marxa del servei, el beneficiari haurà d'enviar a l'IVACE un informe de resultats amb les principals dades del seu funcionament, estadístiques d'ús, càlculs estimats d'estalvi energètic i emissions de CO2 evitades, etc.  
b) Potencials beneficiaris  
Sense perjudici del que estableix l'art. 6 de la present resolució, podran ser beneficiaris d'estes ajudes les empreses i entitats de naturalesa pública o privada.  
c) Cost subvencionable.  
Els costos subvencionables inclouen les inversions en equips, instal·lacions, programari específic, estudi de viabilitat de la mesura a implantar o si és el cas un pla de logística urbana sostenible (SULP), obra civil directament relacionada amb el projecte i els costos d'explotació estrictament necessaris per a l'execució del projecte. Els costos d'explotació es consideraran com a subvencionables només els corresponents al primer any de funcionament.  
El cost subvencionable de l'estudi de viabilitat o el SULP i de l'obra civil no podran superar cada un d'ells per separat, el 20 % del cost subvencionable en equips, instal·lacions, programari específic i costos d'explotació.  
En el cas que el projecte pilot incloga l'adquisició de vehicles per al repartiment, només seran subvencionables les bicicletes elèctriques que complisquen allò que s'especifica en l'actuació T27A del present annex i els tricicles elèctrics preparats per al repartiment.  
No seran subvencionables els vehicles destinats al transport de mercaderies per carretera, tal com estableix l'article 4.3.  
No es considerarà cost subvencionable:  
?L'IVA satisfet per l'adquisició de béns i serveis facturats i, en general, qualsevol impost pagat.  
?Les despeses financeres conseqüència de la inversió, les de personal propi i les d'adquisició d'immobles i terrenys.  
?Els costos d'adquisició de béns d'equip de segona mà.  
?Assegurances i manteniment dels equips.  
?En general, totes aquelles despeses que no estiguen clarament definides o que no tinguen com a finalitat directa la consecució dels objectius energètics de la inversió; en tot cas serà el criteri de l'IVACE el que prevaldrà en cas de controvèrsia  
d) Quantia de l'ajuda  
Sense perjudici del que disposa l'article 4.3. de la present resolució, el suport màxim per a aquesta actuació tindrà un límit del 50 % del cost subvencionable. En el cas que el projecte pilot preveja l'adquisició de bicicletes elèctriques i/o tricicles elèctrics de càrrega l'ajuda màxima serà, per a aquests conceptes, del 30 % del cost subvencionable amb un màxim de 300 euros per bicicleta elèctrica i 1.200 euros per tricicle.  
  
L'ajuda màxima global del projecte serà de 100.000 euros.  
e) Criteris de valoració en l'aplicació d'ajudes públiques.  
A. Característiques del projecte (màxim 100 punts).  
A1. Problemes de mobilitat urbana en el municipi (30 punts).  
Es valoraran amb major puntuació els projectes executats en municipis amb majors problemes de mobilitat mesurats per mitjana de la ràtio vehicles/habitant.  
A2. Nombre de persones afectades per la mesura (màxim 20 punts).  
Es valoraran amb major puntuació els projectes que afecten una major quantitat de persones.  
A3. Tipus d'actuació. (màxim 20 punts).  
Es valoraran amb major puntuació aquelles actuacions que utilitzen noves tecnologies de gestió intel·ligent de mercaderies enfront d'actuacions de repartiment amb vehicles nets.  
A4. Emissions de CO2 evitades (màxim 30 punts).  
Es valoraran amb major puntuació aquelles actuacions que tinguen una major ràtio emissions evitades/cost subvencionable (tn CO2/?).  
f) Modalitat de concessió de les ajudes  
En el cas que els beneficiaris siguen administracions, organismes o entitats públiques, les actuacions que es realitzen, podran desenvolupar-se a través de la subscripció del corresponent conveni entre l'IVACE i l'entitat beneficiària, i establir condicions i obligacions concretes que afecten el seu desenvolupament, sense que en cap cas puguen contravindre el que disposa aquesta resolució.  
  
Actuació T24B: Sistemes intel·ligents de transport públic urbà.  
a) Descripció de l'actuació. Actuacions susceptibles de suport.  
Aquesta actuació pretén impulsar la major participació dels mitjans de transport públic i/o col·lectiu en la mobilitat urbana, per mitjà de la introducció de sistemes intel·ligents que milloren la seua eficiència i la millora de la gestió de les flotes de transport públic, per a aconseguir reduir els consums d'energia en la seua operació i disminuir les emissions contaminants.  
A manera d'exemple s'inclourien en aquesta actuació projectes de priorització semafòrica, aplicació de les noves tecnologies de la informació o de gestió automatitzada de bitllets en els sistemes de transport públic, sistemes d'informació als passatgers, programari/maquinari relatiu a planificació i control de rutes, itineraris i paràmetres en la conducció dels vehicles de la flota, sistemes tecnològics de millora en la gestió del combustible, etc.  
En els sistemes de gestió de flotes, es justificarà tècnicament que els sistemes a implantar permeten una gestió i optimització dels recursos per mitjà de la localització, les comunicacions amb un servidor en l'oficina, el control, l'anàlisi de dades energètiques per mitjà de programari i generació d'informes de la flota de transports. Els sistemes de gestió hauran de proporcionar en temps reals dades energètiques de la flota: litres de combustible consumits i distància recorreguda, trajecte realitzat, excés de revolucions del motor, excés de temps de ralentí, etc.  
No seran subvencionables equips GPS que no permeten una gestió energètica de la flota.  
Les ciutats afectades pels projectes hauran de comptar amb un Pla de Mobilitat Urbana Sostenible (PMUS) o una estratègia global del municipi en matèria de mobilitat sostenible.  
b) Potencials beneficiaris  
Sense perjudici del que estableix l'art. 6 de la present resolució, podran ser beneficiaris d'aquestes ajudes les administracions públiques i les empreses concessionàries del servei de transport públic.  
c) Cost subvencionable.  
Els costos subvencionables inclouen les inversions en equips, instal·lacions, programari/maquinari específic i l'obra civil directament relacionada amb el projecte.  
El cost subvencionable de l'obra civil no podrà superar en cap cas el 20 % del cost subvencionable en equips, instal·lacions i programari/maquinari específic.  
No es considerarà cost subvencionable:  
?L'IVA satisfet per l'adquisició de béns i serveis facturats i, en general, qualsevol impost pagat.  
?Les despeses financeres conseqüència de la inversió, les de personal propi i les d'adquisició d'immobles i terrenys.  
?Els costos d'adquisició de béns d'equip de segona mà.  
?Assegurances i manteniment dels equips.  
?Llicències de programari.  
?En general, tots aquelles despeses que no estiguen clarament definides o que no tinguen com a finalitat directa la consecució dels objectius energètics de la inversió; en tot cas serà el criteri de l'IVACE el que prevaldrà en cas de controvèrsia  
d) Quantia de l'ajuda  
Sense perjudici del que disposa l'article 4.3. de la present resolució, el suport màxim per a aquesta actuació tindrà un límit del 40 % del cost subvencionable.  
e) Criteris de valoració en l'aplicació d'ajudes públiques.  
A. Característiques del projecte (màxim 100 punts).  
A1. Problemes de mobilitat urbana en el municipi (30 punts).  
Es valoraran amb major puntuació els projectes executats en municipis amb majors problemes de mobilitat mesurats per mitjà de la ràtio vehicles/habitant.  
A2. Nombre de persones afectades per la mesura (màxim 20 punts).  
Es valoraran amb major puntuació els projectes que afecten una major quantitat de persones.  
A3. Tipus d'actuació. (màxim 20 punts).  
Es valoraran amb major puntuació aquelles actuacions que utilitzen nous sistemes de tecnologies de la informació enfront de sistemes de gestió de flotes.  
A4. Emissions de CO2 evitades (màxim 30 punts).  
Es valoraran amb major puntuació aquelles actuacions que tinguen una major ràtio emissions evitades/cost subvencionable (tn CO2/?).  
f) Modalitat de concessió de les ajudes  
En el cas que els beneficiaris siguen administracions, organismes o entitats públiques, les actuacions que es realitzen, podran desenvolupar-se a través de la subscripció del corresponent conveni entre l'IVACE i l'entitat beneficiària, i establir condicions i obligacions concretes que afecten el seu desenvolupament, sense que en cap cas puguen contravindre el que disposa aquesta resolució.  
  
Actuació T27A: Adquisició de vehicles elèctrics o propulsats per combustibles alternatius.  
a) Descripció de l'actuació. Actuacions susceptibles de suport.  
L'objectiu d'aquesta mesura és la modernització del parc de vehicles de servei públic relacionats amb el transport de persones per a aprofitar els avantatges de la major eficiència energètica dels vehicles nous propulsats per energia elèctrica i combustibles alternatius.  
  
El programa té la finalitat de promoure l'adquisició de vehicles destinats al transport de passatgers, elèctrics, amb pila de combustible, propulsió híbrida, alimentats per gas natural o hidrogen per mitjà de l'atorgament d'ajudes econòmiques que disminueixen el sobrecost en els vehicles alternatius en relació amb vehicles equivalents de disseny i motorització tradicional.  
Serà objecte d'ajuda:  
- L'adquisició d'autobusos o autocars categoria M2 i M3 nous, elèctrics, de propulsió híbrida (sempre que tinguen capacitat de tracció elèctrica al 100 % per mitjà de bateries), amb pila de combustible o alimentats per gas natural o hidrogen, destinats al transport públic urbà.  
  
- L'adquisició de vehicles nous, elèctrics, amb pila de combustible o alimentats per gas natural o hidrogen, destinats a la realització d'un servei públic i que es desenvolupe en espais urbans. Seran subvencionables les següents tipologies de vehicles:  
- Turismes M1: vehicles de motor destinats al transport de persones que tinga, almenys, quatre rodes i que tinga, a més del seient del conductor, huit places com a màxim. No seran objecte de subvenció els vehicles. Es consideren subvencionables els vehicles de gas natural monocombustible i multicombustible sempre que les emissions siguen inferiors a 160 g CO2/km funcionant amb gasolina. No seran subvencionables els turismes elèctrics el cost subvencionable dels quals siga superior a 40.000 euros, ni els turismes alimentats per gas natural amb un cost subvencionable superior a 25.000 euros.  
- Ciclomotors L1e: vehicles de dos rodes sense sidecar, amb una velocitat màxima per construcció igual o menor a 45 km/h.  
- Motocicletes L3e i L5e: vehicles de dos o tres rodes sense sidecar, amb una velocitat màxima per construcció superior a 45 km/h.  
- Quadricicles lleugers L6e: automòbils de quatre rodes la massa dels quals en buit siga inferior o igual a 350 Kg., no inclosa la massa de les bateries per als vehicles elèctrics, i la potència màxima neta del motor de la qual siga inferior o igual a 4 kw i la velocitat màxima de la qual no sobrepassa els 45 km/h.  
- Quadricicles pesats L7e: automòbils de quatre rodes la massa dels quals en buit siga inferior o igual a 400 Kg. o 550 Kg. si es tracta de vehicles destinats al transport de mercaderies, no inclosa la massa de les bateries per als vehicles elèctrics, i la potència màxima neta del motor de la qual siga inferior o igual a 15 kw.  
- Bicicletes elèctriques: bicicletes elèctriques noves de pedaleig assistit que utilitzen un motor amb potència no superior a 250 W com ajuda a l'esforç muscular del conductor. Aquest motor s'haurà d'aturar quan el conductor deixe de pedalejar o la velocitat supere els 25 km./h. La bateria haurà de tindre una densitat energètica de, com a mínim, 80 Wh/Kg. Per al càlcul de la densitat energètica s'usaran els valors capacitat (Ah), voltatge (V) i pes de la bateria (kg) declarats pel fabricant. El pes de la bateria inclou el cos complet, tal com s'extrau de la bicicleta. En queden exclosos els vehicles de semblants característiques o les bicicletes capaces de funcionar sense pedaleig per part del conductor, per mitjà d'acceleradors o qualsevol tipus d'accionament.  
- No serà susceptible de suport l'adquisició de vehicles de transport de mercaderies per carretera.  
b) Potencials beneficiaris.  
Sense perjudici del que estableix l'art. 6 de la present resolució, podran ser beneficiaris d'aquestes ajudes l'administració pública o les empreses concessionàries de servei públic.  
c) Cost subvencionable  
El cost subvencionable dels vehicles serà la base imposable del vehicle abans d'impostos.  
d) Quantia de l'ajuda.  
Sense perjudici del que disposa l'article 4.3 de la present resolució, les ajudes no podran superar el 20 % del cost subvencionable, excepte per a l'adquisició de bicicletes elèctriques que podrà ser com a màxim del 30 %, amb els següents límits màxims per tipologia de vehicle:  
- Autobusos elèctrics, de propulsió amb hidrogen o de piles de combustible, híbrids (doble font d'energia) amb acumulació d'energia en bateries: un import màxim per vehicle de 50.000 ?.  
- Autobusos alimentats per gas natural: import màxim per vehicle de 12.000 ?.  
- Turismes M1 elèctrics, hidrogen i pila de combustible: import màxim de 6.000 - per vehicle.  
- Turismes M1 gas natural: import màxim de 2.000 - per vehicle.  
- Ciclomotors L1e: import màxim de 400 - per vehicle.  
- Motocicletes L3e i L5e: import màxim de 750 - per vehicle.  
?Quadricicles lleugers L6e: import màxim de 1.600 - per vehicle.  
- Quadricicles pesats L7e: import màxim de 2.000 - per vehicle.  
- Bicicletes elèctriques: import màxim 300 -  
e) Criteris de valoració en l'aplicació d'ajudes públiques.  
A. Característiques del projecte (màxim 100 punts).  
A1. Tipologia de vehicle (30 punts).  
Es valoraran amb major puntuació les bicis elèctriques enfront dels autobusos, motocicletes i ciclomotors, i turismes i quadricicles, en aquest ordre.  
A2. Nombre de persones afectades per la mesura (màxim 20 punts).  
Es valoraran amb major puntuació els projectes que afecten una major quantitat de persones.  
A3. Tipus de combustible (màxim 20 punts).  
Es valoraran amb major puntuació els vehicles accionats per pila de combustible o hidrogen enfront dels elèctrics o híbrids i els de gas natural, en aquest ordre.  
A4. Emissions de CO2 evitades (màxim 30 punts).  
Es valoraran amb major puntuació aquelles actuacions que tinguen una major ràtio emissions evitades/cost subvencionable (tn CO2/?).  
f) Modalitat de concessió de les ajudes  
En el cas que els beneficiaris siguen administracions, organismes o entitats públiques, les actuacions que es realitzen, podran desenvolupar-se a través de la subscripció del corresponent conveni entre l'IVACE i l'entitat beneficiària, i establir condicions i obligacions concretes que afecten el seu desenvolupament, sense que en cap cas puguen contravindre el que disposa aquesta resolució.  
  
Actuació T29A: Estacions de recàrrega de gas natural i hidrogen.  
a) Descripció de l'actuació. Actuacions susceptibles de suport.  
El programa té la finalitat de promoure la implantació d'estacions de recàrrega o ompliment de gas natural o d'hidrogen, destinades a servei públic en general o a una determinada flota de vehicles de servei públic.  
b) Potencials beneficiaris.  
Sense perjudici del que estableix l'art.6 d'aquesta ordre, podran ser beneficiaris d'aquestes ajudes les administracions públiques i les empreses.  
c) Costos subvencionables.  
Els costos subvencionables seran les inversions en equips, accessoris, canonades i els sistemes de control i regulació.  
d) Quantia de l'ajuda.  
Sense perjudici del que disposa l'article 4.3 de la present resolució, les ajudes no podran superar el 25 % del cost subvencionable amb els límits següents:  
?Gas natural: fins a un màxim de 60.000 ?.  
?Hidrogen: fins a un màxim de 100.000 ?.  
e) Criteris de valoració en l'aplicació d'ajudes públiques.  
A. Característiques del projecte (màxim 100 punts).  
A1. Tipologia d'estació de recàrrega (30 punts).  
Es valoraran amb major puntuació les estacions de recàrrega d'ús públic general enfront de les de flotes de vehicles de servei públic.  
A2. Nombre de persones afectades per la mesura (màxim 20 punts).  
Es valoraran amb major puntuació els projectes que afecten una major quantitat de persones, mesurada pel nombre d'assortidors del projecte.  
A3. Tipus de combustible (màxim 20 punts).  
Es valoraran amb major puntuació les estacions de recàrrega d'hidrogen enfront de les de gas natural.  
A4. Emissions de CO2 evitades (màxim 30 punts).  
Es valoraran amb major puntuació aquelles actuacions que tinguen una major ràtio emissions evitades/cost subvencionable (tn CO2/?).  
  
Actuació T29B: Estacions de recàrrega elèctriques.  
a) Descripció de l'actuació. Actuacions susceptibles de suport  
El programa té la finalitat de promoure la implantació d'estacions de recàrrega o ompliment elèctriques per a ús públic o per a flotes de servei públic. Es considera «punt de recàrrega» la plaça específica d'estacionament de vehicles elèctrics destinada a la recàrrega de les seues bateries i dotada del corresponent sistema de connexió del vehicle a la xarxa per a la realització i gestió de la recàrrega.  
En aquesta actuació es diferencien els següents tipus de projectes:  
?Tipus 1.1. Projectes d'implantació de punts de recàrrega de vehicles elèctrics orientats al servei públic, però no emmarcats en una xarxa, tal com es defineix en els projectes Tipus 1.2 d'aquesta actuació.  
?Tipus 1.2: Projectes d'implantació de xarxes de punts de recàrrega d'ús públic, amb això es pretén promoure la instal·lació, per part dels governs municipals o bé per part dels gestors de recàrrega reconeguts, de xarxes de punts de recàrrega de vehicles elèctrics per a ús públic, és a dir, a les quals puga accedir a carregar el seu vehicle qualsevol ciutadà lliurement.  
Per a ser considerada una xarxa, haurà de tindre un mínim de 10 punts de recàrrega, la gestió i control de la qual haurà de trobar-se centralitzada a través d'un sistema o aplicació disposada per a aquest efecte.  
b) Potencials beneficiaris.  
Sense perjudici del que estableix l'art. 6 de la present resolució, podran ser beneficiaris d'aquestes ajudes les administracions públiques, els gestors de recàrrega que es reconeguen segons la normativa vigent i les empreses concessionàries d'un servei públic.  
c) Cost subvencionable.  
Els costos subvencionables seran el cablejat i obra d'instal·lació d'aquest des del quadre elèctric final de què deriva el circuit fins al dispositiu o sistema on es connecta el vehicle per a la recàrrega, inclòs aquest.  
No es considera com a cost subvencionable la disposició dels comptadors intel·ligents, que hauran de ser facilitats per les companyies elèctriques, generalment en règim de lloguer.  
d) Quantia de l'ajuda:  
Sense perjudici del que disposa l'article 4.3 de la present resolució, es consideren els següents costos subvencionables màxims i límits d'ajuda per a la disposició dels punts de recàrrega:  
  
Concepte d'inversió  
 Cost   
subvencionable  
màxim (?) Ajuda màxima (?)  
  
Instal·lació completa d'un punt de recàrrega cobert amb una potència inferior a 40 Kw. 4.000  
 Fins al 40 % del cost subvencionable amb un màxim de 1.600 -  
Instal·lació completa d'un punt de recàrrega en la via pública amb una potència inferior a 40 Kw. 6.500  
 Fins al 40 % del cost total subvencionable amb un màxim de 2.600 -  
Instal·lació completa d'un punt de recàrrega ràpida amb una potència igual o major de 40 Kw. 50.000 Fins al 40 % del cost subvencionable amb un màxim de 20.000 -  
Estació de substitució de bateries  
 60.000  
 Fins al 40 % del cost subvencionable amb un màxim de 24.000 -  
  
  
e) Criteris de valoració en l'aplicació d'ajudes públiques.  
A. Característiques del projecte (màxim 100 punts).  
A1. Ús de l'estació de recàrrega (30 punts).  
Es valoraran amb major puntuació les estacions de recàrrega d'ús públic general enfront de les de flotes de vehicles de servei públic.  
A2. Nombre de persones afectades per la mesura (màxim 20 punts).  
Es valoraran amb major puntuació els projectes que afecten una major quantitat de persones, mesurada pel nombre de punts de recàrrega del projecte.  
A3. Tipus de punt de recàrrega (màxim 20 punts).  
Es valoraran amb major puntuació les estacions de recàrrega ràpida amb potència igual o superior a 40kW, enfront de les estacions de recàrrega lentes de menys de 40 kW i les estacions de substitució de bateries, en aquest ordre.  
A4. Emissions de CO2 evitades (màxim 30 punts).  
Es valoraran amb major puntuació aquelles actuacions que tinguen una major ràtio emissions evitades/cost subvencionable (tn CO2/?).  
f) Modalitat de concessió de les ajudes  
En el cas que els beneficiaris siguen administracions, organismes o entitats públiques, les actuacions que es realitzen, podran desenvolupar-se a través de la subscripció del corresponent conveni entre l'IVACE i l'entitat beneficiària, i establir condicions i obligacions concretes que afecten el seu desenvolupament, sense que en cap cas puguen contravindre el que disposa aquesta resolució.